בנג'מין בוזגלו

בנג'מין (בנימין) בוזגלו (נולד ב-19 בינואר 1987) הוא פייטן וזמר ישראלי-צרפתי המבצע מוזיקה ערבית, אנדלוסית וצפון אפריקאית, ומשמש כסולן ראשי של התזמורת האנדלוסית הישראלית. נולד בצרפת לז'וסלין ולדוד, נגן עוד, במקור מקזבלנקה שבמרוקו. בביתו גדל על מוזיקה יהודית, מרוקאית ופלמנקו, והושפע מחיים לוק, מסלים הללי ומסמי אלמגריבי. בגיל תשע החל ללמוד חזנות אצל אברהם אלברט בוהדנה, למשך שבע שנים. בגיל זה כבר החל להופיע בפריז בעיקר במסגרת אירועים של הקהילה היהודית, ובגיל 12 פגש אותו מוטי מלכא, שחיפש אמנים צעירים בצרפת. בגיל 13 עלה ארצה לתקופת לימודים בישיבה התיכונית בכפר מימון, ובגיל 15 עלה בגפו ארצה סופית. בתקופה זו החל לשיר עם התזמורת האנדלוסית הישראלית. בוזגלו שר בעברית, בערבית ובצרפתית, ומלבד מוזיקה צפון אפריקאית (מלח'ון ואלא אנדלוסיה), הוא שר מוזיקה בסגנון אלג'יראי, לבנוני, תוניסאי, שגורי'א וחליסי (סגנון האמירויות), תוך שמירה על המקור מחד, והוספת חידושים עדכניים מאידך. נכון ל-2015, בוזגלו משמש כסולן (במשך 12 עונות) של תזמורת מזרח ומערב והתזמורת האנדלוסית הישראלית, והוא מרבה להופיע עמן. בוזגלו פועל לקירוב לבבות באמצעות המוזיקה, ומופיע עם מוזיקאים מוסלמים מרחבי העולם בפסטיבלים רבים במדינות שונות, בהן מדריד, ארצות הברית, צרפת, דובאי (בחג הרמדאן) ובפרט במרוקו. נכון ל-2016, בוזגלו מתגורר באשדוד, ומחלק את זמנו בינה לבין צרפת, אליה הוא נוסע לעיתים קרובות לשם הופעות. במהלך השנים הוציא בוזגלו מספר אלבומים, שבחלקם שירים על רבי חיים פינטו. בשנת 2016 הקליט קאבר לשיר ENTY של די ג'יי ואן וסעד למג'רד, לכבוד הילולת הרב, ומדי שנה הוא מופיע בהילולתו שבמוגדור. הוא גם מנגן על פסנתר ועל כלי הקשה, ושימש כחזן בבתי כנסת באשדוד ובמיאמי. במרץ 2021 שיתף בוזגלו פעולה עם הזמר אייל גולן ושר איתו דואט מתוך הפרויקט של היוצר אופיר כהן. הדואט נקרא בשם "בינתי", ומספר על ילדה שנפטרה בעקבות מחלה ואביה תרם לה חלק מהכבד שלו. בוזגלו שר במרוקאית וגולן שר בעברית. באותה השנה השתתף בעונה השמינית של תוכנית המציאות הכוכב הבא. בנג'מין בוזגלו, ברשת החברתית פייסבוק הפייטן האשדודי שכבש את דובאי, באתר אשדוד אונליין, 2 באוקטובר 2015 רפי נתיב, מבוזגלו עד בוזגלו: ריאיון עם סולן האנדלוסית אשדוד בנימין בוזגלו, באתר בחדרי חרדים, 2 באוגוסט 2016 חגי חיטרון, קסמי בנימין בוזגלו ובעיית הקהל הצעיר של האנדלוסית, באתר הארץ, 21 בינואר 2017 בן שלו, הפייטנים הם כוכבי הרוק הבאים, באתר הארץ, 5 בדצמבר 2014 Benjamin Bouzaglo chante l’hymne national à Essaouira (ראיון בצרפתית), 4 בנובמבר 2014, באתר Lobservateur Bernard Foccroulle, The Spirit of Essaouira at the Heart of Judeo-Arabic Culture, באתר Huffington Post, ב-6 בינואר 2015 ריאיון עם בנג'מין בוזגלו (בערבית ובצרפתית), 2018, סרטון באתר יוטיוב "Khayna" - The Mediterranean - Andalusian Orchestra Feat. Benjamin Bouzaglo, סרטון באתר יוטיוב Elfourga Mourra / A'lach Ya Ghzali - Hommage à Salim Halali, סרטון באתר יוטיוב Benjamin Bouzaglo & The Israeli Andalus Orchestra Ashdod - Ya 7bib Lkalb, סרטון באתר יוטיוב לילה גוצ'י ובנג'מין בוזגלו בפסטיבל ספרד, 2017, סרטון באתר יוטיוב דייגו אל סיגלה ובנג'מין בוזגלו בפסטיבל פס, מרוקו 2015, סרטון באתר יוטיוב Layali Al Andalous 3 ème Édition, 20 Juin 2016 Vidéo 6/8, סרטון באתר יוטיוב בנג'מין בוזגלו בערוץ 2MTV, בשנת 2017, סרטון באתר יוטיוב בנימין בוזגלו Benjamin bouzaglo שר לכבוד לכבוד הצדיק רבי חיים פינטו זצוק"ל, סרטון באתר יוטיוב אייל גולן ובנג'מין - בינתי, באתר יוטיוב, ‏11 במרץ 2021 פרויקט השיר של אופיר: אייל גולן ובנג'מין - בינתי, באתר ‏מאקו‏, 11 במרץ 2021